Dexter Perkins Jr., [[fauna]]eksperten under Mellaarts udgravning, kom oprindeligt til den konklusion, at kun hunde og kvæg var tæmmet. I så fald ville Çatalhöyük og [[Anatolien]] have været det tidligste sted med [[tamkvæg]].<ref>Dexter Perkins Jr., [http://www.sciencemag.org/cgi/content/abstract/164/3876/177 "Fauna of Çatal Hüyük: Evidence for Early Cattle Domestication in Anatolia"], ''[[Science]]'', '''164'''(3876):177–179, 11. april 1969.</ref> Han mente ligefrem at kunne se, at der var tale om vildt kvæg i de ældste lag, mens det var tamformer af kvæget, man fandt i de yngste lag. Perkins' konklusion er nu taget op til revision af de nye faunaeksperter, Louise Martin og Nerissa Russell, der mener, at kvæget i hele perioden har været vildt.<ref name="BalterM2005Goddess"/> Nye [[analyse]]r tyder på, at det heller ikke længere er sandsynligt, at kvæg har udgjort den primære [[protein]]kilde i indbyggerenes føde, som James Mellaart ellers tidligere har ment.<ref>M. P. Richards, J. A. Pearson, T. I. Molleson, Nerissa Russell og Louise Martin, [http://www.ingentaconnect.com/content/ap/as/2003/00000030/00000001/art00825 "Stable Isotope Evidence of Diet at Neolithic Çatalhöyük, Turkey"], ''Journal of Archaeological Science'', '''30'''(1):67–76, januar 2003.</ref>
Historie